O upravljanju carstvom/Gl. V. O Pečenezima i Bugarima


Gl. V. O Pečenezima i Bugarima 

I Bugarima činiće se car Romajaca strasnijim, i može ih na mir prinuditi, ako žive u miru sa Pečenezima, jer su rečeni Pečenezi i Bugarima bliži, pa mogu lasno zavojštiti na Bugarsku, kad to samo hoće, bilo svoje koristi radi, bilo da ugode caru Romajaca, pa će ih radi svoga većeg mnoštva i snage pobijediti i nadjačati. Zato se Bu­gari svedjer natječu i nastoje, da budu s Pečenezima u miru i spora­zumu.' Ta oni su ih često s bojem svladali i ništili, pa ih iskustvo uči, da je za njih vazda dobro i korisno biti s njima u miru.

O upravljanju carstvom (Konstantin VII. Porfirogenet)